KOMISSION ASETUS (ETY) N:o 333/88, annettu 4 päivänä helmikuuta 1988, tasoitusmaksun kantamatta jättämisestä tuotaessa tiettyjä tietyistä kolmansista maista peräisin ja lähtöisin olevia viinejä



Virallinen lehti nro L 033 , 05/02/1988 s. 0015 - 0016

Suomenk. erityispainos Alue 3 Nide 26 s. 0028

Ruotsink. erityispainos Alue 3 Nide 26 s. 0028



KOMISSION ASETUS (ETY) N:o 333/88, annettu 4 päivänä helmikuuta 1988, tasoitusmaksun kantamatta jättämisestä tuotaessa tiettyjä tietyistä kolmansista maista peräisin ja lähtöisin olevia viinejä EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon viinikaupan yhteisestä järjestämisestä 16 päivänä maaliskuuta 1987 annetun neuvoston asetuksen (ETY) N:o 822/87(1), sellaisena kuin se on viimeksi muutettuna asetuksella (ETY) N:o 3992/87(2), ja erityisesti sen 53 artiklan 6 kohdan, sekä katsoo, että komission asetuksessa (ETY) N:o 2223/70(3), sellaisena kuin se on viimeksi muutettuna asetuksella (ETY) N:o 418/86(4), tarkoitettua tasoitusmaksun kantamatta jättämistä tuotaessa tiettyjä tietyistä kolmansista maista peräisin ja lähtöisin olevia viinejä koskevien merkittävien muutosten vuoksi olisi selvyyden vuoksi tehtävä koonnos mainitusta asetuksesta, asetuksen (ETY) N:o 822/87 53 artiklan 3 kohdan ensimmäisessä alakohdassa säädetään, että jos viinin tarjoushinta vapaasti rajalla, johon on lisätty tullimaksut, on pienempi kuin tätä viiniä koskeva viitehinta, on tätä viiniä tai siihen rinnastettavissa olevia viinejä tuotaessa kannettava tasoitusmaksu yhtä suuri kuin erotus viitehinnan ja tarjoushinnan vapaasti rajalla, johon on lisätty tullimaksut, välillä, tätä tasoitusmaksua ei kuitenkaan kanneta kolmansilta mailta, jotka ovat valmiita takaamaan, että niiden alueelta peräisin ja lähtöisin olevien tuotteiden hinnat eivät ole tuotaessa pienempiä kuin viitehinta, josta on vähennetty tullimaksut, ja että kaupan vääristymät vältetään, tämän asetuksen 1 artiklassa tarkoitetut maat ovat sitoutuneet noudattamaan viitehintaa; tämän vuoksi olisi jätettävä kantamatta näitä maita koskeva tasoitusmaksu, ja tässä asetuksessa säädetyt toimenpiteet ovat viinin hallintokomitean lausunnon mukaiset, ON ANTANUT TÄMÄN ASETUKSEN: 1 artikla Asetuksen (ETY) N:o 822/87 53 artiklan 3 kohdan ensimmäisessä alakohdassa säädettyä tasoitusmaksua ei kanneta tuotaessa seuraavia tuotteita: 1. a) punaviini mukaan lukien roseeviini; b) muu valkoviini kuin tuotaessa viiniköynnöslajikenimellä Riesling tai Sylvaner esitelty; c) väkevä viini; d) tislausta varten väkevöity viini, joka on peräisin ja lähtöisin: - Algeriasta, - Argentiinasta, - Kyproksesta, - Israelista, - Marokosta, - Romaniasta; 2. a) punaviini mukaan lukien roseeviini; b) muu valkoviini kuin c alakohdassa tarkoitettu; c) muu valkoviini kuin tuotaessa viiniköynnöslajikenimellä Riesling tai Sylvaner esitelty; d) väkevä viini; e) tislausta varten väkevöity viini, joka on peräisin ja lähtöisin: - Etelä-Afrikasta - Australiasta, - Itävallasta, - Bulgariasta, - Chilestä, - Unkarista, - Sveitsistä - T Osekkoslovakiasta - Tunisiasta, - Turkista, - Jugoslaviasta; 2 artikla 1. Kumotaan asetus (ETY) N:o 2223/70. 2. Viittauksia 1 kohdan nojalla kumottuun asetukseen pidetään viittauksina tähän asetukseen. 3 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 4 päivänä helmikuuta 1988. Komission puolesta Frans ANDRIESSEN Varapuheenjohtaja (1) EYVL N:o L 84, 27.3.1987, s. 1 (2) EYVL N:o L 377, 31.12.1987, s. 20 (3) EYVL N:o L 241, 4.11.1970, s. 3 (4) EYVL N:o L 48, 26.2.1986, s. 8